**Ինքնադիմանկար**, Ռեմբրանդտի ինքնադիմանկարը, որ ստեղծվել է 1640 թվականին` նկարչի փառքի գագաթնակետին։ 1639 թվականին Ռեմբրանդտը կնոջ` Սասկիյայի հետ տեղափոխվում է 13.000 գուլդենով Ամստերդամի Յոդենբրեեսստրատ թաղամասում ձեռք բերված նոր տուն, որտեղ ապրում էին հիմնականում հարուստ առևտրականները։ Նկարիչը պատվերներ է ստանում ամենաազդեցիկ և հարուստ հոլանդացիներից, այդ թվում` շտատհալտերից և Թրիփ ընտանիքի ներկայացուցիչներից («Մարի Թրիփի դիմանկարը»), դե Գրաֆներից և Վիտզենից։ Օֆորտների շնորհիվ` Ռեմբրանդտի փառքը դուրս էր եկել Հոլանդիայից. նրա կտավները ձեռք են բերում հավաքորդներ, եվրոպական արքայական ընտանիքների ներկայացուցիչներ, մասնավորապես Անգլիայի թագավոր Չարլզ I Ստյուարտը։

Ինքնադիմանկար, դետալ
Ռեմբրանդտի տասնյակ ինքնադիմանկարներից այս մեկն առանձնանում է իր մոնումենտալությամբ։ Նկարիչն այնտեղ պատկերում է իր սոցիալական դիրքը։ Նա հագել է մորթով զարդարված թանկարժեք հագուստ, կրում է շղթա, թանկարժեք քարեր։ Հայացքը մելանխոլիկ է, իր արժեքի գիտակցումով լցված։ Ֆոնը չեզոք է, դիտողի ողջ ուշադրությունը կենտրոնանում է նկարչի կերպարին։

Ներքին աջ անկյունում լավ տեսանելի է «Rembrandt f.» (Rembrandt fecit) գրությունն ու ամսաթիվը։ Ավելի ներքևում «conterfeycel» գրությունն է, որ հին հոլանդերենով նշանակում է «դիմանկար»։

Կարևոր է այն հանգամանքը, որ նկարչի հագուստը բնորոշ է 16-րդ դարի սկզբին։ Ռեմբրանդտը ոչ միայն իր ժամանակակիցներից ցուցադրել է իր կարգավիճակը, այլ մարտահրավեր է ներկայացրել 16-րդ դարի խոշորագույն նկարիչներին` Դյուրերին, Տիցիանին, Ռաֆայելին։

Ռեմբրանդտը շատ բարձր էր գնահատում Դյուրերին, հավաքում էր նրա փորագրությունները։

Ինքնադիմանկարով օֆորտ, 1639
1639 թվականի ապրիլին Ռեմբրանդտը ներկա է եղել աճուրդին, երբ պորտուգալացի հավաքորդ Ալֆոնսո Լոպեսը գնել է Ռաֆայելի «Բալթազար Կաստիլիոնեի դիմանկարը»։ Վիեննայում պահվում է այդ նկարի թեմայով Ռեմբրանդտի ուրվանկարը, որի լուսանցքում Ռեմբրանդտը նշել է, որ նկարը մեծ գումարով (3.500 գուլդեն) է ձեռք բերել (իր նամակներում նկարիչը նշում է, որ Ռեմբրանդտը իր կտավները գնահատում էր 600-1.000 գուլդեն)։ Լոպեսը, որ ապրել է Ամստերդամում 1637-1641 թվականներին, ձեռք էր բերել Տիցիանի «Ջերոլամո Բարբարիգոյի դիմանկարը», որը Ռեմբրանդտը լավ գիտեր։

Իր նախորդի օրինակով ինքնադիմանկար ստեղծելու մտքի դրսևորում է 1639 թվականին ստեղծված օֆորտը։ 1640 թվականի ինքնադիմանկարում կրկնվել են Դյուրերի և Տիցիանի կերպարների դիրքերը. աջ ձեռքով կռթնել է սեղանին։ Նկարի ռենտգենյան լուսանկարներից պարզվում է, որ ի սկզբանե ձախ ձեռքը ևս հենված էր սեղանին, իսկ կերպարի օձիքը ավելի կլորավուն ձև է ունեցել։

* Նախորդած նկարիչների գործեր
* Դյուրերի ինքնադիմանկար (1498) (1498)Դյուրերի ինքնադիմանկար (1498) (1498)
* Տիցիան, «Ջերոլամո Բարբարիգոյի դիամանկարը» (1505)Տիցիան, «Ջերոլամո Բարբարիգոյի դիամանկարը» (1505)
* Ռաֆայել, «Բալթազար Կաստիլոնեի դիմանկարը» (1514—1515)Ռաֆայել, «Բալթազար Կաստիլոնեի դիմանկարը» (1514—1515)

Գրականություն
-------------

* Ա. Վերժբիցկի Ռեմբրանդտի արվեստը
* *Մելիսա Ռիկետս* Ռեմբրանդտ. — Այրիս-Պրես, 2006.
* David Bomford, Jo Kirby, Ashok Roy, Axel Rüger, and Raymond White. Art in the Making: Rembrandt. Yale University Press. 2006

Ծանոթագրություններ
------------------

1. 1 2 3 4
2. ↑
3. ↑  "rembrandt-self-portrait-at-the-age-of-34". www.nationalgallery.org.uk. Retrieved 2015


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Ռեմբրանդ վան Ռեյն |
| --- |
|  |
| Նկարներ | Յակոբ դե Գեյնի դիմանկար III (1632)  · Բժիշկ Տուլպի անատոմիայի դասը (1632)  · Սասկիան ֆլորայի դերում (1634)  · Անառակ որդին պանդոկում (1635)  · Քարե կամուրջ (1638)  · Մարիա տրիպի դիմանկար (1639)  · Ինքնադիմանկար (Ռեմբրանդտ, 1640)  · Գիշերային տեսարան (1642) · Դանայա (1636-1647) · Հողմաղացը (1645-1648)  · Արիստոտելը Հոմերոսի կիսանդրու հետ (1653)  · Պետրոսի գահավիժումը (1660)  · Արտաշեսը, Համանն ու Եսթերը (1660)  · Կլավդիոս Յուլիուսի դավադրությունը (1661)  · Սինդիկներ (1662)  · Հրեա հարսնացուն (1665)  · Անառակ որդու վերադարձը (1666-1669) |  |
|  |
| Փորագրություններ | Ջրաղաց (1641) · Երեք ծառեր (1643)  · Հիվանդներին բուժող Քրիստոսը (1643-1649)  · Ֆաուստ (1652)  · Երեք խաչեր (1653)  · Քրիստոսը մարդկանց առջև (1655) |
|  |
| Այլ | Վինսենթ վան Գոգը  Վիքիբառարանում  ·  Վիքիքաղվածքում  ·  Վիքիդարանում ·  Վիքիպահեստում  ·  Վիքիլուրերում |

 |

Արտաքին հղումներ
----------------

* Նկարը թանգարանի կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDimages |
|  |
| Բառարաններ և հանրագիտարաններ | Բրիտանիկա |

 |